เตรียมการเจาะ เจาะลิ้น ดูแลปากหลังจากเจาะลิ้นแล้ว
ชุดอุปกรณ์เจาะส่วนใหญ่ก็มักจะมีทุกอย่างที่ใช้สำหรับการเจาะลิ้น โดยแนะนำให้ใช้จิวบาร์เบลเบอร์ 14 ในการทำให้ถูกต้อง คุณต้องมีสิ่งต่อไปนี้:  เข็มหรือเบอร์ 14 หรือเข็มปลายทู่ (มีชื่อเรียกว่า Cannula เป็นเข็มที่ตรงกลางเป็นรูกลวง ใช้สำหรับเจาะตามส่วนต่างๆ ของร่างกาย) ที่ผ่านการฆ่าเชื้อแล้ว 1 เข็ม จิวโลหะสำหรับใส่ลิ้นทรงบาร์เบลเบอร์ 14 โดยเป็นของใหม่ คีมหนีบสำหรับเจาะลิ้น ถุงมือยางที่ฆ่าเชื้อแล้ว ไม่ควรเจาะลิ้นของคุณด้วยอย่างอื่นที่ไม่ใช่เข็มหรือเข็มปลายทู่ที่ผ่านการฆ่าเชื้อแล้ว และไม่ควรใช้จิวชนิดอื่นนอกจากแบบที่เป็นทรงบาร์เบลอันใหม่เท่านั้น   ชุดอุปกรณ์เจาะร่างกายคุณภาพดี บางชุดก็มีราคาถูกกว่าไปเจาะลิ้นที่ร้านเสียอีก แต่ก็ไม่จำเป็นต้องเจาะเองเสมอไป ปกติมันอาจไม่คุ้มกับราคาและแรงที่เสียไปเท่าไรนัก ถ้าคุณมีร้านดีๆ ที่เชื่อถือได้ จะไปใช้บริการเจาะลิ้นโดยผู้เชี่ยวชาญก็ดีนะ นับตั้งแต่เข้าร้านไปจนออกจากร้านยังใช้เวลาน้อยกว่า 20 นาทีเสียอีก ให้แน่ใจว่าคุณทำความสะอาดทุกอย่างที่จะไปฆ่าเชื้อด้วยแอลกอฮอลล์เรียบร้อยแล้ว ทั้งจิว, คีมคีบ และที่สำคัญที่สุดคือเข็มเจาะที่ควรล้างให้สะอาดก่อนที่จะนำไปฆ่าเชื้ออีกที ขอย้ำอีกครั้ง ห้ามใช้เข็มเจาะที่เคยผ่านการใช้มาแล้ว และใช้เข็มแบบที่ใช้ในการเจาะเท่านั้น หากคุณต้องการเจาะลิ้นตัวเอง ก่อนที่จะเจาะอะไรก็ตาม สิ่งสำคัญคือต้องแปรงฟันและบ้วนปากด้วยน้ำยาบ้วนปากที่ไม่มีส่วนผสมของแอลกอฮอล์ สูตรอ่อนโยน และมีฤทธิ์แอนตี้แบคทีเรีย ล้างมือด้วยสบู่และน้ำเปล่า จากนั้นฆ่าเชื้อด้วยเจลทำความสะอาดมือ จากนั้นให้ใส่ถุงมือยางแบบใช้ครั้งเดียว ขณะที่ผู้ที่เคยเจาะลิ้นมาแล้ว อาจพูดว่าการเจาะลิ้นนั้นเจ็บน้อยที่สุดแล้วเมื่อเทียบกับการเจาะส่วนอื่นๆ ในร่างกาย และเจ็บน้อยกว่ากัดลิ้นอีกเสียด้วยซ้ำ แต่อย่างไรมันก็คือการเจาะเข็มลงไปผ่านส่วนหนึ่งของร่างกายอยู่ดี มันไม่ใช่ง่ายๆ ฉะนั้นให้เตรียมรับความเจ็บปวดจากเข็มที่เจาะลงมา และอย่าเจาะลิ้นไปแค่ครึ่งทางแล้วหยุดกลางคันล่ะ เส้นเลือดสำคัญสองเส้นจะอยู่ใต้ลิ้นของคุณ ถ้ามันถูกเจาะแล้วล่ะก็ เลือดจะไหลออกมาจำนวนมาก ซึ่งเป็นอันตรายถึงขั้นที่ต้องรีบไปหาหมอเพื่อรักษาเส้นเลือด การรักษานี้จะแพงและอาจเกิดอันตรายถึงชีวิตได้เลย หาเส้นเลือดที่อยู่ใต้ลิ้นให้เจอ แล้วทำเครื่องหมายตรงจุดที่ปลอดภัยระหว่างเส้นเลือดทั้งสองด้วยปากกาหัวเล็ก จุดที่ดีที่สุดคือตรงกลางลิ้นค่อนไปทางโคนลิ้น ที่ไกลพอที่จะเลี่ยงบริเวณที่เป็นต่อมรับรส และไม่มีเส้นเลือดใดๆ ที่เจาะไปแล้วจะเกิดอันตราย เป็นเรื่องสำคัญมากที่จะต้องตรวจสอบย้ำๆ ในจุดที่เจาะไปแล้วอาจเลือดออกอย่างมากและเกิดความเสียหายกับหลอดเลือดได้ หากคุณเจาะลิ้นไปแล้วเสียเลือดอย่างรุนแรง ให้รีบไปพบแพทย์ในทันที กดเข็มลงไปตรงๆ อย่างหนักแน่น ใช้แรงกดที่คงที่เพื่อให้เข็มทะลุลิ้น และห้ามดึงเข็มออกจากลิ้นจนกว่าจะสอดก้านจิวลงไปในลิ้น   หากคุณใช้เข็มเจาะ มักจะเจาะจากบนลิ้นลงไปยังใต้ลิ้น  หากคุณใช้เข็มปลายทู่เจาะ มักจะเจาะจากใต้ลิ้นขึ้นไปยังบนลิ้น ก่อนที่จะสอดเข็มผ่านไปจนมิดแล้วดึงออกอีกด้าน ให้ดึงเบาๆ ไปยังด้านข้างแล้วใส่ก้านของจิวที่จะใส่ลงไป หมุนบอลของจิวแบบบาร์เบลใส่เข้าไปตรงก้าน โดยให้แน่ใจว่าใส่เข้าไปแล้วรู้สึกสบาย ไม่เจ็บอะไร และบอลก็ติดกับก้านแน่นดี เช็ดเลือดที่ติดลิ้นแล้วบ้วนปากด้วยน้ำยาบ้วนปาก น้ำยาอาจทำให้รู้สึกแสบเล็กน้อย และสำคัญมากว่าต้องใช้น้ำยาบ้วนปากที่ไม่มีส่วนผสมของแอลกอฮอลล์ เพราะมันจะอ่อนโยนต่อคุณ ร้านรับเจาะส่วนใหญ่จะขายน้ำยาบ้วนปากที่เป็นที่แนะนำสำหรับการดูแลปากหลังเจาะแล้ว ซึ่งมักจะเป็นยี่ห้อ Tech 2000 ไม่ก็ Biotene ปกติแล้วลิ้นจะบวมขึ้นมาหลังจากถูกเจาะแล้ว บางคนก็อาจสังเกตไม่ค่อยเห็น แต่บางคนก็อาจบวมใหญ่ขึ้นมาเลย เพื่อจัดการกับความเจ็บในวันต่อๆ ไป ให้กินยาที่อยู่ในกลุ่มยาแก้ปวด ชนิดที่ไม่ใช่สเตียรอยด์ เหมือนการจัดการอาการปวดบวมที่คุณอาจเคยเป็นมาก่อน จากนั้นให้ดูดน้ำแข็งเพื่อช่วยให้ลิ้นคุณชาและลดอาการปวดบวมลง หลายคนที่เจาะลิ้นค้นพบว่าการดูดน้ำแข็งให้ผลอย่างดีในทันที มันช่วยให้หายบวมในตอนแรก และก็ลดความเจ็บลงด้วยอาการชา คุณไม่จำเป็นที่จะต้องถอดจิวออกมาล้าง รอยเจาะมันจะหายดีเองด้วยการปล่อยมันไว้แบบนั้น แค่หมั่นดูแลรักษาความสะอาดในช่องปาก และอย่าไปยุ่งกับบริเวณที่เจาะลิ้น แม้มันจะดูล่อตาล่อใจแค่ไหน ก็อย่าถอดมันออกมาในขณะที่อยู่ระหว่างการฟื้นตัวของลิ้น แล้วพยายามยุ่งกับมันให้น้อยที่สุดเท่าที่จะทำได้ ปล่อยให้ลิ้นของคุณรักษาตัวเองไปจะดีกว่า ใช้น้ำยาบ้วนปากสูตรอ่อนโยนบ้วนปาก เพื่อลดความเสี่ยงจากการติดเชื้อ หรือจะบ้วนไปพร้อมๆ กับน้ำเกลือเลยก็ได้ น้ำลายคนเรามีฤทธิ์ต่อต้านแบคทีเรียอย่างดี ที่จะช่วยให้ปากเราสะอาด แต่ภายในช่องปากก็ยังมีปัจจัยหลายอย่างที่ทำให้เสี่ยงต่อการติดเชื้อได้ ให้คอยดูแลให้สะอาดเสมอ จะได้ไม่ต้องเสี่ยงกับการติดเชื้อที่แสนเจ็บปวด คุณอาจเจ็บลิ้นและเสี่ยงต่อการติดเชื้อได้ง่ายขึ้น หากคุณยังดื่มน้ำผลไม้หรือรับประมาณอาหารอื่นๆ ตั้งแต่ 2 วันแรกเป็นอย่างน้อย ฟังร่างกายของคุณบ้าง แต่จะดีที่สุดหากคุณหลีกเลี่ยงการเคี้ยวและทำความคุ้นชินกับจิวในปากสักพักก่อนที่จะเริ่มรับประทานอาหารอย่างอื่น ขณะที่ลิ้นของคุณกำลังรักษาตัวเองอยู่นั้น ให้เลี่ยงการดื่มเครื่องดื่มแอลกอฮอลล์และสูบบุหรี่ ซึ่งมันจะไปเร้าแผลและหยุดการรักษาตัวเองอย่างที่มันควรจะเป็น ปลอดภัยไว้ด้วยการหลีกเลี่ยงพวกมันจะดีกว่า ปัญหาที่แสนลำบากที่ไม่มีใครคาดคิดอย่างหนึ่งก็คือผู้ที่เจาะลิ้นใหม่ๆ มักจะพูดไม่ค่อยชัด หรือมีความรู้สึกที่ว่าเหมือนมีลูกอมแข็งๆ อยู่ในปากตลอดเวลา วิธีที่ดีที่สุดในการพูดอย่างถูกต้องคือ: เมินมันซะ พยายามหยุดที่จะ”ประคอง”จิวเอาไว้ เหมือนมันเป็นลูกอมที่อยู่ในปาก เมินมันให้มากสุดเท่าที่จะทำได้ คุณอาจพยายามเลี้ยงให้จิวอยู่ในปากของคุณทั้งๆ ที่ไม่จำเป็น มันไม่หนีไปไหนอยู่แล้ว การฟื้นตัวจะใช้เวลาประมาณเดือนหนึ่ง ขึ้นอยู่กับการเจาะและบุคคล เมื่อรู้สึกสบายๆ กับลิ้นแล้ว ก็เป็นเวลาที่ดีที่จะเปลี่ยนจิวให้เล็กลงและเพื่อความสบายลิ้นมากขึ้นกว่าจิวอันแรกที่คุณใส่ก่อนหน้านี้ โดยเปลี่ยนจิวให้เล็กลงภายในประมาณ 2 สัปดาห์เมื่อาการบวมลดลงแล้ว
เลือกเครื่องมือและอุปกรณ์ที่จำเป็น. นำอุปกรณ์ออกมาฆ่าเชื้อด้วยแอลกอฮอลล์. ล้างปากให้สะอาด. ล้างมือให้สะอาด. ยอมรับความเจ็บปวด. หาตำแหน่งเส้นเลือดใหญ่ที่อยู่ใต้ลิ้นของคุณ. ใช้คีมหนีบตรงจุดที่คุณต้องการเจาะ. เจาะลิ้นของคุณได้เลย. เสียบก้านจิวเข้าไป. ติดบอลตรงก้นจิว. ทำความสะอาดปากอีกครั้ง. ใช้น้ำแข็งและไอบูโพรเฟน (ยาชนิดหนึ่งที่ใช้ต้านอาการอักเสบ) จัดการกับอาการบวม. ปล่อยให้มันอยู่อย่างนั้นแหละ. ล้างปากด้วยน้ำยาบ้วนปากสองครั้งต่อวัน และอีกสองครั้งด้วยน้ำเกลือ. อย่าเพิ่งรับประทานอาหารที่ไม่ใช่นม หรือของเหลวอื่นๆ เป็นเวลา 24-48 ชั่วโมง. เลี่ยงการดื่มแอลกอฮอลล์และสูบบุหรี่อย่างน้อยสองสัปดาห์. พยายามพูดให้ปกติขณะที่มีจิวอยู่ในปาก. ใส่แกนที่มีขนาดเล็กกว่าลงไปเมื่อลิ้นที่เจาะรักษาตัวเองแล้ว.
https://www.wikihow.com/Pierce-Your-Own-Tongue https://www.wikihow.com/Pierce-Your-Own-Tongue https://www.wikihow.com/Pierce-Your-Own-Tongue
Preparing for Piercing Piercing Your Tongue Caring for Your Tongue Piercing